|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 6. разред основне школе** | | | | |
| УЏБЕНИК: **Merci 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 24** | | ОДЕЉЕЊЕ**:** | | ДАТУМ**:** |
| Наставна тема: | **Unité 2- AMUSE-TOI BIEN !** | | | |
| Наставна јединица: | Projet | | | |
| Тип часа: | утврђивање | | | |
| Циљ часа: | Оспособљавање ученика да науче да нађу информације које су им неопходне. | | | |
| Очекивани исходи: | По завршетку часа, ученици ће бити у стању да у писменој и усменој комуникацији:   * разговарају и да активно учествују у свакој активности која се односи на спортске догађаје * прошире и примене знања опште културе * разумеју, траже и дају једноставна објашњења у вези са задатом темом * илустративно прикажу припремљени експозе * комбинују граматичку, лексичку и културолошку компетенцију | | | |
| Међупредметне компетенције: | Компетенција за учење, сарадња, комуникација, одговорно учешће у демократском друштву. | | | |
| Облик рада: | Фронтални, индивидуални, рад у групи, рад у пару | | | |
| Наставне методе: | комуникативни, вербални, текстуални, илустративни, | | | |
| Наставна средства: | Уџбеник, радна свеска, оловка, папири, интернет | | | |
| Корелација са другим предметима: | Српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | Почети час представљањем пројекта који ученици треба да ураде у виду стрипа. Објаснити задатак . Разговарати са разредом о свим елементима који треба да буду заступљени у самом пројекту. | | | |
| **Главни део:**  (28 минута) | Договорити се с ученицима о датуму када могу да организују излагање урађених пројеката, а онда поделити разред у групе и приступити изради пројекта на тему : „***La grande finale“***  Задатак сваке групе је да одабере једнo одређено место за одвијање спортског догађаја и да за њега одреде врсту материјала који ће припремити. Њихов задатак је да буду што оригиналнији, али ипак морају да остану у оквиру тог спортског стрипа кога одаберу. Назив њиховог пројекта ће истовремено бити и име њиховог турнира. Наставник може да им помогне у избору имена, подсећајући их да постоје имена из легенди и бајки која могу да их инспиришу.  Ученици треба да направе на том часу што више цртежа и илустрација за стрип и да их искомбинују са фотографијама које буду нашли на интернету или у новинама и часописима.  Пројекат треба такође да садржи кратке дијалоге који ће представити тaj спортски догађај . У дијалозима треба да опишу начин на који се играчи организују, боје мајица и дресова које играчи носе на утакмицама.  Из дијалога такође треба да се види договарање какве мајице ће да носе навијачи, како ће да навијају, што значи да треба да користе лескику која је примерена тој теми.  На овом часу ће направити све дијалоге, направити све цртеже, обојити их и ставити их у компјутерски програм, ако је то могуће, да би довели до краја све припреме. | | | |
| **Завршни део:**  (10 минута) | Наставник прегледа све што су групе урадиле, коригује грешке, даје савете, указује на неке нове идеје и усмерава ученике како да пронађу информације на интернету, у библиотеци, у часописима. Сваки ученик треба да има своје задужење, да би група радила што ефектније.  Наставник помаже ученицима у састављању садржаја дијалога који ће бити написани испод цртежа и илустрација. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/ другачије урадити: | | | | |
| Општа запажања: | | | | |