|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 6. разред основне школе** | | | | |
| УЏБЕНИК: **Merci 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 63** | | ОДЕЉЕЊЕ**:** | | ДАТУМ**:** |
| Наставна тема: | **Unité 6 - ACTION** | | | |
| Наставна јединица: | **Culture pub** | | | |
| Тип часа: | Обрада | | | |
| Циљ часа: | Дискутују на тему куповине и распродаја | | | |
| Очекивани исходи: | По завршетку часа, ученици ће бити у стању да у писменој и усменој комуникацији:   * користе граматичке и лексичке структуре које су se обрађивале * пронађу тражене информације у непознатом тексту | | | |
| Међупредметне компетенције: | Компетенција учења | | | |
| Облик рада: | Индивидуални | | | |
| Наставне методе: | Текстуална метода | | | |
| Наставна средства: | Радна свеска, табла, маркер | | | |
| Корелација са другим предметима: | Садржај активности у директној вези са матерњим језиком | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник замоли ученике да отворе уџбеник на страни 54. и да се осврну на лескику која је издвојена и уоквирена са стране. Наставник објасни значење речи а уколико ученици не знају у ком контексту се користи та лексика, наставник треба да им објасни на матерњем језику у којим ситуацијама се користи та врста вокабулара. | | | |
| **Главни део:**  (33 минута) | Након тога, ученици треба да прочитају наглас питања која су представљена у активвностима бр.1. Уколико има непознатих речи због којих би им било онемогућено да разумеју смисао питања, наставник треба да им објасни или преведе те изразе или речи.   * *une coiffure - un service* * *payant, e - content,e* * *durer - offert,e* * *un cadeau -*   Након тога, приступа се слушању аудио снимка текста. Пошто постоје речи које су важне за тему која се обрађује, наставник исписује на табли ту лексику:  Транскрипција текстa:   * *Maëva, Marion,Vanessa, Audrey, Sarah! Oh, là là! J’ai 44 nouvelles demandes d’amis en trois jours sur Facebook! C’est grâce à Séductif!* * *Séductif, c’est le coiffeur pour être beau tous les jours! Rendez-vous dans notre salon, Place d’Italie, du mardi au dimanche, de 9h30 à 19h!*   *Cette semaine uniquement promotion spéciale: un gel pour les cheveux de la marque „Fix- air“ offert pour une coupe à 25 euros!*  Очекивани одговори су:   1. *Un salon de coiffure* 2. *Oui, il est content!* 3. *La promotion dure cette semaine seulement* 4. *Un gel de la marque „Fix-air“*   Приступа се читању транскрипције текста, да би ученици успели лакше да усвоје вокабулар који се тиче реклама и медија. Наставник поставља питања која се тичу самог текста свим ученицима, да би се развила дискусија на задату тему.  Наредна активност је вежба писаног разумевања у којој ученици имају задатак да повежу илустрације са текстом који је написан у слоганима уоквиреним изнад илустрација. Ученицима треба омогућити да имају пар минута да би успели да разумеју садржај тих слогана. Пошто има одређен број израза који су непознати, наставник исписује на табли тај вокабулар:   * *toujours - un plaisir - le ciel* * *un endroit - la terre - fort,e* * *beau, bel, belle - la vie - nommé*   Очекивани одговори су:   1. *2; b. 3; c. 1; d. 5; e. 4*   Пре него што се приступи активности бр.3, наставник треба да скрене пажњу ученицима на облике показних придева који су ту издвојени и да им објасни зашто се за облик мушког рода користе два облика.  Вежбање бр.3 је намењено писаној продукцији. Ученици имају задатак да одаберу и опишу један од два постера који су ту предложени. Наставник треба да им скрене пажњу да у свом опису издвоје боје, одећу, израз лица, накит и своје утиске. Такође треба да назначе зашто су одабрали тај постер, а не овај други. Уколико ученици не успеју да пронађу одговарајуће речи којима би то урадили на одговарајући начин, наставник треба да им помогне. Ова активност је намењена провери усвојености облика показних придева који су ту представљени.  Активност бр.4 је вежба у којој ученици треба да попуне реченице облицима показног придева. Очекивани одговори су:   1. *Cette b. Ces c. Ce d. Cet e. Cette*   У вежби бр.5 писане продукције, ученици имају задатак да опишу своју омиљену рекламу на телевизији, користећи показне придеве и да је представе својим другарима. | | | |
| **Завршни део:**  (7 минута) | Час може да буде завршен вежбом у којој ученици треба да буду подељени у мање групе и да измисле рекламу за неки производ који одаберу!  Наставник треба да им укаже на детаље који обавезно треба да буду заступљени у тој реклами:   * Марка и лого производа * Слоган који треба да измисле * Одговарајућа слика пронађена на интернету | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/ другачије урадити: | | | | |
| Општа запажања: | | | | |